joelniklaus/EU_Wikipedias huggingface dataset:
Tahitské národné futsalové družstvo mužov

Tahitské národné futsalové družstvo mužov je národné družstvo mužov, ktoré reprezentuje Francúzsku Polynéziu v medzinárodných futsalových súťažiach a priateľských zápasoch. Funguje pod záštitou Fédération Tahitienne de Football (FTF). Prvý medzinárodný zápas absolvovalo až v roku 2008. V auguste 2014 mu patrilo v medzinárodnom rebríčku 78. miesto.

Vrcholné podujatia 
Na majstrovstvá sveta FIFA sa tahitské družstvo nedokázalo kvalifikovať ani raz.  

Družstvo sa zúčastnilo majstrovstiev Oceánie 5-krát, prvýkrát až v roku 2008. Svoj najväčší úspech zaznamenalo v rokoch 2008 a 2011, keď na oceánskom šampionáte skončilo strieborné. V obidvoch prípadoch boli od neho lepšie iba  Šalamúnove ostrovy. Na poslednom šampionáte sa dostalo do semifinále, v ktorom zdolalo družstvo Nového Zélandu až po penaltách, ale vo finále podľahlo Šalamúnovým ostrovom. Tie ako jediné sa kvalifikovali na MS. Na posledných kontinentálnych majstrovstvách, v roku 2014, skončilo na 4. mieste, keď v skupine za ním sa umiestnilo iba .

Výsledky 
Majstrovstvá sveta FIFA

Majstrovstvá Oceánie

Referencie

Pozri aj 
 Tahitské národné futbalové mužstvo

Externé odkazy 
 Oficiálna stránka Fédération Tahitienne de Football 
 Tahitské družstvo na stránke Oceánskej futbalovej federácie 
 Zápasy družstva na futsalplanet.com 

Národné futsalové družstvá
Futsal
Majstrovstvá sveta v ľadovom hokeji hráčov do 20 rokov 2013

Majstrovstvá sveta v ľadovom hokeji hráčov do 20 rokov 2013 boli 37. majstrovstvá sveta v ľadovom hokeji hráčov do 20 rokov. Konali sa od 26. decembra 2012 do 5. januára 2013 v ruskom meste Ufa.

Dejiská

Základné skupiny

Skupina A 

|}

Skupina B 

|}

Skupina o záchranu 

|}
 zostupuje do I. A divízie MS 2014. V Top divízii MS 2014 ho nahradí víťaz I. A divízie MS 2013, .

Play-off

Štvrťfinále

Semifinále

O 5. miesto

O 3. miesto

Finále

Konečné poradie

Nižšie divízie

I. A divízia
Turnaj I. A divízie MS 2013 sa hral v Amiens vo Francúzsku od 9. do 15. decembra 2012.

|}

I. B divízia
Turnaj I. B divízie MS 2013 sa hral v Donecku na Ukrajine od 10. do 16. decembra 2012.

|}

II. A divízia
Turnaj II. A divízie MS 2013 sa hral v Brašove v Rumunsku od 9. do 15. decembra 2012.

|}

II. B divízia
Turnaj II. B divízie MS 2013 sa hral v Belehrade v Srbsku od 12. do 18. januára 2013.

|}

III. divízia
Turnaj III. divízie MS 2013 sa hral v Sofii v Bulharsku od 14. do 20. januára 2013.

|}

Referencie 

Majstrovstvá sveta juniorov v ľadovom hokeji
Ľadový hokej
Ľadový hokej v 2012
Majstrovstvá sveta v ľadovom hokeji 2013
Hongkonské národné futsalové družstvo mužov

Hongkonské národné futsalové družstvo mužov je národné družstvo mužov, ktoré reprezentuje Hongkong v medzinárodných futsalových súťažiach a priateľských zápasoch. Funguje pod záštitou The Hong Kong Football Association (HKFA). Prvý medzinárodný zápas absolvovalo v roku 1992, na turnaji majstrovstiev sveta. V marci 2018 mu patrilo vo svetovom futsalovom rebríčku 101. miesto.

Vrcholné podujatia 
Hongkonské družstvo sa predstavilo na majstrovstvách sveta FIFA iba raz, v roku 1992, keď hostilo finálový turnaj. V základnej skupine prehralo s  a Argentínou a zvíťazilo nad . V skupine obsadilo 3. miesto a do 2. fázy nepostúpilo. Na ďalšie svetové šampionáty sa mu už nepodarilo kvalifikovať.

Na majstrovstvá Ázie sa dokázalo kvalifikovať, resp. sa zúčastnilo 5-krát. Zakaždým skončilo už v základnej skupine. Vo východoázijskej kvalifikácii na majstrovstvá Ázie 2010 skončilo na 5. mieste a postupovali len 4 družstvá. O dva roky neskôr mu v kvalifikácii na Majstrovstvá Ázie 2012 chýbalo tiež iba málo, keď skončilo na 4. mieste a na ázijský šampionát postupovali iba 3 družstvá. V súboji o 3. miesto s  prehralo až po predĺžení.

Družstvo sa 3-krát predstavilo aj na Ázijských halových hrách, kde zakaždým skončilo už v základnej skupine turnaja. Prvýkrát bodovalo pri svojej druhej účasti na hrách v roku 2013, keď remizovalo s .

Výsledky 
Majstrovstvá sveta FIFA

Majstrovstvá Ázie

Ázijské halové hry

Referencie

Pozri aj 
 Hongkonské národné futbalové mužstvo
 Hongkonské národné futsalové družstvo žien

Externé odkazy 
 Oficiálna stránka The Hong Kong Football Association

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Taiwanské národné futsalové družstvo mužov

Taiwanské národné futsalové družstvo mužov je národné družstvo mužov, ktoré reprezentuje Taiwan v medzinárodných futsalových súťažiach a priateľských zápasoch. Funguje pod záštitou Chinese Taipei Football Association (CTFA). Prvý medzištátny zápas odohralo v roku 2001. V marci 2018 mu patrilo vo svetovom futsalovom rebríčku 80. miesto.

Vrcholné podujatia 
Taiwanské družstvo sa predstavilo na majstrovstvách sveta FIFA iba raz, v roku 2004, keď hostilo turnaj. V základnej skupine zaznamenalo 3 vysoké prehry, postupne s ,  a . V skupine obsadilo 4. miesto a do 2. fázy nepostúpilo. Na ďalšie svetové šampionáty sa mu už nepodarilo kvalifikovať.

Na majstrovstvá Ázie sa dokázalo kvalifikovať, resp. sa zúčastnilo 12-krát. Okrem šampionátu v roku 2003 zakaždým skončilo už v základnej skupine. V roku 2003 skončilo v základnej skupine druhé pred  a  a postúpilo do štvrťfinále. V ňom už nestačilo na  a prehralo vysoko . Na ázijskom šampionáte v roku 2012, na ktorý sa taiwanské družstvo muselo najprv kvalifikovať, prehralo všetky 3 zápasy. Rovnako aj v roku 2014 vo Vietname nepostúpilo do vyraďovacích zápasov, ale po 9-tich rokoch dokázalo na turnaji zvíťaziť, keď zdolalo  . 

V rokoch 2013 a 2017 sa predstavilo na Ázijských halových hrách, na ktorých skončilo vždy už v základnej skupine.

Výsledky 
Majstrovstvá sveta FIFA

Majstrovstvá Ázie

Ázijské halové hry

Referencie

Pozri aj 
 Taiwanské národné futbalové mužstvo

Externé odkazy 
 Oficiálna stránka Chinese Taipei Football Association

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Vyšné Fabriky (sídlisko)

Vyšné Fabriky je jedno z najväčších sídlisk v meste Liptovský Hrádok.

História 
V 18. storočí Emanuel Lichtenstein postavil prvé „fabriky“ v lokalite, kde sa dnes nachádza Tesla. V minulosti tu pôsobila firma, ktorá vyrábala najlepšie pušky v celej Rakúsko-Uhorskej monarchii. Pôvodné objekty boli kompletne zbúrané pri výstavbe panelových domov. V roku 1993 bolo sídlisko rozdelené na dve časti: Liptovsko-hrádockú a porúbčanskú. Asi 70% sídliska sa teraz nachádza mimo Liptovský Hrádok.

Súčasnosť

Vybavenosť sídliska
Nachádzajú sa tu rôzne pohostinstvá a reštaurácie. Materská škola patrí do Liptovskej Porúbky. Na hrádockej strane je autobusová zastávka, cesta do centra autobusom trvá približne 3 minúty.

Ďalšia výstavba
Na sídlisku nie je miesto na ďalšiu bytovú výstavbu, ale za firmou Alcatel sú voľné pozemky na stavbu rodinných domov.

Externé odkazy
 Oficiálne stránky mesta Liptovský Hrádok
 Neoficiálne stránky mesta Liptovský Hrádok

Sídliská na Slovensku
Malajzijské národné futsalové družstvo mužov

Malajzijské národné futsalové družstvo mužov je národné družstvo mužov, ktoré reprezentuje Malajziu v medzinárodných futsalových súťažiach a priateľských zápasoch. Funguje pod záštitou Persatuan Bolasepak Malaysia (PBM). Prvý medzištátny zápas odohralo v roku 1996, v kvalifikácii na majstrovstvá sveta. Vo februári 2018 mu patrilo vo svetovom rebríčku 61. miesto.

Vrcholné podujatia 
Malajzijské družstvo sa kvalifikovalo na majstrovstvách sveta FIFA iba raz, v roku 1996, pri svojej prvej účasti v ázijskej kvalifikácii. V základnej skupine vysoko prehralo všetky 3 stretnutia, postupne s , Uruguajom a USA. V skupine obsadilo 4. miesto a do 2. fázy nepostúpilo. Na ďalšie svetové šampionáty sa mu už nepodarilo kvalifikovať.

Na majstrovstvá Ázie sa dokázalo kvalifikovať, resp. sa zúčastnilo 12-krát. Zakaždým skončilo už v základnej skupine. Na ázijské šampionáty 2010 a 2012 sa ani nedokázalo kvalifikovať. V kvalifikácii zóny Juhovýchodnej Ázie na Majstrovstvá Ázie 2012 skončilo na 5. mieste, pričom na ázijský šampionát postupovali iba prvé 3 družstvá. O 2 roky neskôr umiestnenie síce zopakovalo, ale aj to mu stačilo na opätovný postup na záverečný turnaj. Na ňom však skončilo opäť v základnej skupine, hoci zvíťazilo nad postupujúcim .

Družstvo sa 3-krát predstavilo aj na Ázijských halových hrách, kde dvakrát skončilo vo štvrťfinále, naposledy v základnej skupiny. V roku 2007 ho v play-off vyradil , v roku 2009 . Okrem toho sa Malajzia zúčastnila aj futsalového turnaja Hier Juhovýchodnej Ázie, na ktorých v rokoch 2007 a 2017 skončila strieborná.

Na regionálnych majstrovstvách Juhovýchodnej Ázie získala Malajzia 4 strieborné a 5 bronzových medailí. V roku 2012 skončila až štvrtá, keď v súboji o bronz prehrala s . O rok neskôr piata, keď sa zo skupiny neprebojovala do semifinále, rovnako ako v roku 2014. Poslednú medailustriebornúzískala na turnaji v roku 2017.

Výsledky 
Majstrovstvá sveta FIFA

Majstrovstvá Ázie

Ázijské halové hry

Majstrovstvá ASEAN

Hry Juhovýchodnej Ázie

Referencie

Pozri aj 
 Malajzijské národné futbalové mužstvo
 Malajzijské národné futsalové družstvo žien

Externé odkazy 
 Oficiálna stránka Persatuan Bolasepak Malaysia 
 Malajzijský futsalový portál

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Saudskoarabské národné futsalové družstvo mužov

Saudskoarabské národné futsalové družstvo mužov je národné družstvo mužov, ktoré reprezentuje Saudskú Arábiu v medzinárodných futsalových súťažiach a priateľských zápasoch. Funguje pod záštitou Saudi Arabia Football Federation (SAFF). Prvý medzinárodný zápas absolvovalo v roku 1989, na prvých majstrovstvách sveta. V marci 2018 mu patrilo vo svetovom futsalovom rebríčku 89. miesto.

Vrcholné podujatia 
Saudskoarabské družstvo sa zúčastnilo na majstrovstvách sveta FIFA iba raz, hneď na prvých v roku 1989, vtedy na pozvanie FIFA. V základnej skupine vysoko prehralo všetky 3 stretnutia, postupne so , Brazíliou a Maďarskom. V skupine obsadilo 4. miesto, do 2. fázy nepostúpilo a skončilo celkovo na poslednom mieste. Na ďalšie svetové šampionáty sa mu už nepodarilo dostať. Saudskoarabské družstvo sa na dlhých 18 rokov odmlčalo z medzinárodnej scény.

Vrátilo sa až v roku 2007 na futsalovom turnaji Ázijských halových hrách, na ktorom zvíťazilo iba v dueli s  a do štvrťfinále turnaja sa nedostalo. O 6 rokov neskôr skončilo po 2 prehrách opäť už v základnej skupine. 

Majstrovstiev Ázie sa zúčastnilo raz, v roku 2016. Prvýkrát sa o to pokúsilo v roku 2011 na kvalifikácii o Majstrovstvá Ázie 2012. V zóne Juhozápadnej Ázie skončilo v základnej skupine na 3. mieste a do semifinále nepostúpilo, pričom sa kvalifikovali iba 3 najlepšie tímy. Na turnaj v roku 2016 sa taktiež nekvalifikovalo, ale  ako najlepšie nepostupujúce družstvo z kvalifikačnej zóny Juhozápadnej Ázie nahradilo suspendovaný . Na samotnom finálovom turnaji konanom v Uzbekistane bodovalo iba v zápase s  a zo základnej skupiny nepostúpilo. 

V roku 2013 sa družstvo zúčastnilo premiérového ročníka majstrovstiev Perzského zálivu, na ktorom získalo striebornú medailu. Družstvo sa ani raz nezúčastnilo arabských majstrovstiev či majstrovstiev Juhozápadnej Ázie.

Výsledky 
Majstrovstvá sveta FIFA

Majstrovstvá Ázie

Ázijské halové hry

Majstrovstvá Perzského zálivu

Arabské majstrovstvá
 nezúčastnilo sa

Majstrovstvá WAFF
 nezúčastnilo sa

Referencie

Pozri aj 
 Saudskoarabské národné futbalové mužstvo

Externé odkazy 
 Oficiálna stránka Saudi Arabia Football Federation (po arabsky)
 Zápasy družstva na futsalplanet.com 

Národné futsalové družstvá
Futsal
Národné
12. mechanizovaný prápor

12. mechanizovaný prápor 1. mechanizovanej brigády je mechanizovaný útvar  veľkosti práporu Pozemných síl Slovenskej republiky. Sídli v Nitre. Veliteľ práporu je od decembra 2020 pplk. Gabriel Janovics.

Jednotka je spoluzodpovedná za krízový manažment Slovenskej republiky, má asistovať štátnym orgánom. Medzi jej úlohy patrí radiačný a chemický monitoring. Od októbra 2012 je 12. mechanizovaný prápor certifikovaný v bojovej pripravenosti na medzinárodné pôsobenie v misiách NATO. V pláne je ďalšie zlepšovanie štandardov práporu.

12. mechanizovaný prápor bol pôvodne označený ako VÚ 9975 Nitra a bol podriadený tankovej brigáde so sídlom v Leviciach. Od roku 2000 bol ako VÚ 1046 Nitra priradený pod 2. mechanizovanú brigádu so sídlom v Leviciach, neskôr patril do Ľahkej brigády sídliacej v Topoľčanoch, od 1. októbra 2006 je v podriadenosti topoľčianskej 1. mechanizovanej brigády.

12. mechanizovaný prápor používa viacero druhov vojenskej techniky, medzi nimi BMP-2, Aligátor 4x4, mínomety, pancierovky a samopaly vzoru 58.

Velitelia práporu 
 1. jún 2012 - 31. júl 2015 pplk. Ing. Štefan Acsai
 1. august 2015 - pplk. Ing. Imrich Hanula
 1. november 2016 - pplk. ing. Róbert Kecső
 6. december 2017 - pplk. Vladimír Dutka do 1. októbra 2010.
 december 2020 - pplk. Gabriel Janovics (od 1. októbra 2019 zástupca veliteľa)

Referencie

Externé odkazy 
 12. mechanizovaný prápor

1. mechanizovaná brigáda
Slovenské vojenské jednotky
Prápory
Kuvajtské národné futsalové družstvo mužov

Kuvajtské národné futsalové družstvo mužov je národné družstvo mužov, ktoré reprezentuje Kuvajt v medzinárodných futsalových súťažiach a priateľských zápasoch. Funguje pod záštitou Kuwait Football Association (KFA). Prvý medzinárodný zápas absolvovalo v roku 1992. V marci 2018 mu patrilo vo svetovom futsalovom rebríčku 41. miesto.

Vrcholné podujatia 
Kuvajtskému družstvu sa podarilo kvalifikovať na Majstrovstvách sveta FIFA až na piaty pokus (dvoch kvalifikácií sa nezúčastnilo). V roku 2012 na ázijskom šampionáte skončilo na 5. mieste, čo mu zaručovalo účasť na MS 2012, ktoré sa konali v Thajsku. V základnej skupine najprv prehralo duely s  a  a postup do osemfinále mu už nezaručila ani výhra nad  a skončilo v skupine posledné. 

Majstrovstiev Ázie sa zúčastnilo, resp. kvalifikovalo sa na ne 10-krát, prvýkrát v roku 2001 v Iráne. Najlepší výsledok dosiahlo o 3 roky neskôr v Macau, keď skončilo na 4. mieste. V boji o bronz prehralo s . Od roku 2006 sa jeho výsledky na ázijskom šampionáte zhoršili, keď končievalo už v základnej skupine a muselo bojovať o šampionát už v kvalifikácii. Prielom nastal v roku 2012 v Spojených arabských emirátoch, keď vyhralo svoju základnú skupinu a postúpilo do štvrťfinále. V ňom nestačilo po predĺžení na Austráliu. Konečné 5. miesto mu však zaručilo prvú účasť na MS.

Družstvo sa zúčastnilo všetkých 4 futsalových turnajov na Ázijských halových hrách, na ktorých sa dostalo 2-krát do štvrťfinále a v roku 2013 do semifinále turnaja. Po semifinálovej prehre s  prehralo potom aj zápas o bronz s . Okrem toho sa predstavilo v roku 2012 aj na majstrovstvách Juhozápadnej Ázie, na ktorých skončilo na 4. mieste. V roku 2013 vyhralo premiérový ročník Majstrovstiev Perzského zálivu.

Výsledky 
Majstrovstvá sveta FIFA

Majstrovstvá Ázie

Ázijské halové hry

Majstrovstvá WAFF

Majstrovstvá Perzského zálivu

Referencie

Pozri aj 
 Kuvajtské národné futbalové mužstvo
 Kuvajtské národné futsalové družstvo žien

Externé odkazy 
 Oficiálna stránka Kuwait Football Association

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Libanonské národné futsalové družstvo mužov

Libanonské národné futsalové družstvo mužov je národné družstvo mužov, ktoré reprezentuje Libanon v medzinárodných futsalových súťažiach a priateľských zápasoch. Funguje pod záštitou Federation Libanaise de Football Association (FLFA). Prvý medzištátny zápas absolvovalo v roku 2003. Vo februári 2018 mu patrilo vo svetovom futsalovom rebríčku 40. miesto.

Vrcholné podujatia 
Libanonské družstvo sa 3-krát pokúšalo kvalifikovať na majstrovstvá sveta FIFA, ale ani raz sa mu to nepodarilo.  

Majstrovstiev Ázie sa zúčastnilo, resp. kvalifikovalo sa na ne 11-krát, prvýkrát v roku 2003 v Iráne. Najďalej sa na nich dostalo do štvrťfinále. Najprv v roku 2004, a potom nepretržite od 20072014. Na šampionáte v roku 2014, ktoré sa konali vo Vietname, skončilo v základnej skupine druhé za favorizovaným , s ktorým dokázalo remizovať a vo štvrťfinále podľahlo  .

Družstvo sa zúčastnilo v rokoch 2007 až 2017 Ázijských halových hier, na ktorých sa dostalo najďalej do štvrťfinále. Okrem toho sa predstavilo 3-krát aj na arabských majstrovstvách, z ktorých si dvakrát odnieslo bronzovú medailu. V roku 2005 v boji o 3. miesto porazilo . Družstvo sa 2-krát zúčastnilo aj na majstrovstvách Juhozápadnej Ázie, na ktorých skončilo v roku 2007 strieborné za domácim  a o 2 roky neskôr bronzové.

Výsledky 
Majstrovstvá sveta FIFA

Ázijské halové hry

Majstrovstvá Ázie

Arabské majstrovstvá

Majstrovstvá WAFF

Referencie

Pozri aj 
 Libanonské národné futbalové mužstvo
 Libanonské národné futsalové družstvo žien

Externé odkazy 
 Oficiálna stránka Federation Libanaise de Football Association

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Iracké národné futsalové družstvo mužov

Iracké národné futsalové družstvo mužov je národné družstvo mužov, ktoré reprezentuje Irak v medzinárodných futsalových súťažiach a priateľských zápasoch. Funguje pod záštitou Iraq Football Association (IFA). Prvý medzinárodný zápas odohralo v roku 2001. Jeho najväčším úspechom je titul majstra Juhovýchodnej Ázie z roku 2009. Vo februári 2018 mu patrilo vo svetovom futsalovom rebríčku 49. miesto.

Vrcholné podujatia 
Iracké družstvo sa 3-krát pokúšalo kvalifikovať na Majstrovstvá sveta FIFA, ale ani raz sa mu to nepodarilo.  

Majstrovstiev Ázie sa zúčastnilo, resp. kvalifikovalo sa na ne 11-krát, prvýkrát v roku 2001 v Iráne. Najďalej sa na nich dostalo do štvrťfinále v Indonézii v roku 2002. Štvrťfinálovému súperovi z  vtedy podľahlo . Na ostatných majstrovstvách skončilo už v základnej skupine. Na šampionát v roku 2012 sa nekvalifikovalo. V kvalifikačnej zóne Juhozápadnej Ázie síce vyhralo svoju základnú skupinu, ale následne prehralo semifinálový súboj a potom aj duel o 3. miesto, s , resp. s . Na šampionát postúpili iba 3 najlepšie tímy. Ďalšie dve kvalifikácie Irak zvládol, ako v roku 2007, tak aj v 2010. Na šampionáte v roku 2014 vo Vietname mu ušiel postup do vyraďovacích zápasov iba o skóre. Na turnaji v roku 2018 dosiahlo družstvo najlepší výsledok, keď postúpilo až do semifinále.

Družstvo sa predstavilo 2-krát aj na Arabských majstrovstvách, v ktorých vždy skončilo už v základnej skupine. Na majstrovstvách Juhozápadnej Ázie sa taktiež zúčastnilo a zo všetkých troch si priviezlo medailu. V roku 2009 dokonca zlatú. Pri neúčasti najväčšieho ašpiranta na tituldružstva , zvíťazilo pred tímami  a .

V roku 2013 sa zúčastnilo Ázijských halových hier, na ktorých skončilo už v základnej skupine.

Výsledky 
Majstrovstvá sveta FIFA

Ázijské halové hry

Majstrovstvá Ázie

Arabské majstrovstvá

Majstrovstvá WAFF

Referencie

Pozri aj 
 Iracké národné futbalové mužstvo
 Iracké národné futsalové družstvo žien

Externé odkazy 
 Oficiálna stránka Iraq Football Association

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Juhokórejské národné futsalové družstvo mužov

Juhokórejské národné futsalové družstvo mužov je národné družstvo mužov, ktoré reprezentuje Kórejskú republiku v medzinárodných futsalových súťažiach a priateľských zápasoch. Funguje pod záštitou Korea Football Association (KFA). Prvý medzištátny zápas odohralo v roku 1996, v kvalifikácii na majstrovstvá sveta. Jeho najväčším úspechom je strieborná medaila z majstrovstiev Ázie v roku 1999. V marci 2018 mu patrilo vo svetovom futsalovom rebríčku 75. miesto.

Vrcholné podujatia 
Juhokórejské družstvo sa 5-krát pokúšalo kvalifikovať na majstrovstvá sveta FIFA, ale ani raz sa mu to nepodarilo.  

Majstrovstiev Ázie sa zúčastnilo, resp. kvalifikovalo sa na ne 13-krát, prvýkrát v roku 1999 v Malajzii. A hneď na prvých majstrovstvách získalo svoje najlepšie umiestnenie. Z druhého miesta v  základnej skupine postúpilo do semifinále, v ktorom porazilo . Vo finále potom prehralo s  vysoko . O 2 roky zopakovalo medailové umiestnenie, keď v boji bronz zdolalo družstvo . O rok neskôr v Indonézii znova postúpilo do semifinále, ktoré s Iránom prehralo. V dueli o 3. miesto tentoraz podľahlo . Na ďalších dvoch turnajoch ázijského šampionátu skončilo vo štvrťfinále, ktoré tesne prehralo. V roku 2006, kedy sa konala prvá kvalifikácia na kontinentálne majstrovstvá, nepostúpilo družstvo prvýkrát na finálový turnaj. V skupine B skončilo až tretie za postupujúcimi Austráliou a . V kvalifikácii na šampionát v roku 2007 už postúpilo, ale v samotnom finálovom turnaji skončilo už v základnej skupine, rovnako ako ňa ďalších 4 turnajoch. V rokoch 2012,2014 a 2018 družstvo Kórey prehralo všetky tri zápasy základnej skupiny.

Družstvo sa predstavilo v roku 2009 aj na Ázijských halových hrách, na ktorých skončilo po 2 prehrách už v základnej skupine. O 4 roky neskôr, keď turnaj organizoval juhokórejský Inčchon, sa prebojovalo do štvrťfinále, v ktorom ho vyradil .

Výsledky 
Majstrovstvá sveta FIFA

Majstrovstvá Ázie

Ázijské halové hry

Referencie

Pozri aj 
 Juhokórejské národné futbalové mužstvo

Externé odkazy 
 Oficiálna stránka Korea Football Association /

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Makajské národné futsalové družstvo mužov

Makajské národné futsalové družstvo mužov je národné družstvo mužov, ktoré reprezentuje Macao v medzinárodných futsalových súťažiach a priateľských zápasoch. Funguje pod záštitou Associação de Futebol de Macau (AFM). Prvý medzinárodný zápas absolvovalo v roku 2000, na turnaji majstrovstiev Ázie. V marci 2018 mu patrilo vo svetovom futsalovom rebríčku 111. miesto.

Vrcholné podujatia 
Makajské družstvo sa 4-krát pokúšalo kvalifikovať na majstrovstvá sveta FIFA, ale ani raz sa mu to nepodarilo.  

Majstrovstiev Ázie sa zúčastnilo 4-krát, prvýkrát v roku 2000 v Thajsku. Ale ani na jediných majstrovstvách sa zo základnej skupiny nedostalo ďalej. Prvý a posledný zápas na ázijskom šampionáte vyhralo nad  v roku 2004, keď hostilo šampionát. O rok neskôr absolvovalo svoj posledný štart na tomto podujatí. Potom AFC zaviedla kvalifikáciu, a z nej sa makajské družstvo už nikdy nekvalifikovalo na finálový turnaj. Najbližšie k postupu malo v roku 2008, keď skončilo v skupine na 3. mieste za postupujúcimi  a . V posledných kvalifikáciách nevyhralo ani jeden zápas a ďalej nepostúpilo.

Družstvo sa zakaždým predstavilo na Ázijských halových hrách, na ktorých vyhralo jediný zápas v roku 2007, keď hostilo hry, nad tímom . Okrem toho sa družstvo zúčastnilo v roku 2005 v Macau na Hrách Lusophonie. Vyhralo iba zápas nad  a skončilo na 4. mieste.

Výsledky 
Majstrovstvá sveta FIFA

Ázijské halové hry

Majstrovstvá Ázie

Hry Lusophonie

Referencie

Pozri aj 
 Makajské národné futbalové mužstvo

Externé odkazy 
 Oficiálna stránka Associação de Futebol de Macau /

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Daniel Nathans

prof. Daniel Nathans, M.D. (* 30. október 1928, Wilmington, Delaware, USA† 16. november 1999, Baltimore, Maryland) bol americký mikrobiológ.

Životopis 
Narodil sa vo Wilmingtone v Delaware ako posledné dieťa z deviatich. Jeho rodičia boli rusko-židovskí imigranti. Počas veľkej depresie tridsiatych rokov jeho otec skrachoval a bol dlhšiu dobu nezamestnaný. Nathans chodil na verejné školy a na University of Delaware kde študoval chémiu, filozofiu a literatúru. Titul Bachelor of Science tam získal v roku 1950. Titul M.D. získal na Washington University v St. Louis v Missouri v 1954. V roku 1962 sa stal docentom mikrobiológie na Johns Hopkins University v Baltimore, Maryland.

Spolu s Wernerom Arberom a Hamiltonom Smithom získal Nobelovu cenu za fyziológiu alebo medicínu v roku 1978 za objav restrikčných enzýmov.

V roku 1979 bol zvolený za člena Národnej akadémie vied Spojených štátov a v roku 1985 za člena Americkej filozofickej spoločnosti.

V roku 1993 bol ocenený National Medal of Science. V rokoch 1995 - 1996 pôsobil ako interim rektor Johns Hopkins University. V roku 1999 Fakulta medicíny na Johns Hopkins University oznámila vytvorenie McKusick-Nathansovho inštitútu genetickej medicíny, ktorá bola pomenovaná po ňom a Victorovi McKusickovi. 

Zomrel 16. novembra 1999 na leukémiu. V roku 2005 Fakulta medicíny pomenovala jedno zo svojich college Nathans College.

Referencie

Externé odkazy 
 Oznam o úmrtí
 Autobiografia pri príležitosti udelenia Nobelovej ceny

Zdroj 

Absolventi University of Delaware
Absolventi Washington University in St. Louis
Mikrobiológovia USA
Univerzitní profesori USA
Nositelia Nobelovej ceny za fyziológiu alebo medicínu
Nositelia Nobelovej ceny z USA
Nositelia National Medal of Science
Členovia United States National Academy of Sciences
Osobnosti z Wilmingtonu (Delaware)
Indonézske národné futsalové družstvo mužov

Indonézske národné futsalové družstvo mužov je národné družstvo mužov, ktoré reprezentuje Indonéziu v medzinárodných futsalových súťažiach a priateľských zápasoch. Funguje pod záštitou Persatuan Sepak Bola Seluruh Indonesia (PSSI). Prvý medzinárodný zápas absolvovalo v roku 2002. V novembri 2017 mu patrilo vo svetovom futsalovom rebríčku 55. miesto.

Vrcholné podujatia 
Indonézske družstvo sa 3-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.

Majstrovstiev Ázie sa zúčastnilo, resp. kvalifikovalo sa na ne 9-krát, prvýkrát v roku 2002, keď turnaj hostila práve Indonézia. Zakaždým skončilo už v základnej skupine. Najbližšie k postupu do play-off turnaja malo v roku 2002, keď skončilo vo svojej skupine štvrté 1 bod za tretím a postupujúcim . Od roku 2007 si účasť na finálovom turnaji muselo najprv potvrdiť v kvalifikácii. Na poslednom svojom šampionáte v roku 2014 skončilo po 2 prehrách a víťazstve nad  opäť iba v základnej skupine.

Družstvo sa v roku 2007 a 2013 predstavilo aj na Ázijských halových hrách, kde skončilo už v základnej skupine. Okrem toho sa zúčastnilo aj futsalového turnaja Hier Juhovýchodnej Ázie, kde okrem turnaja v roku 2017 skončilo zakaždým na bronzovom stupni.

Na regiónálnych majstrovstvách Juhovýchodnej Ázie získala Indonézia najväčšie úspechy. V roku 2010 pri neúčasti najúspešnejšieho tímu z  majstrovstvá vyhrala. V rokoch 2006 a 2008 získala striebro a 4-krát pripojila aj bronz. Na turnajoch v rokoch 2013 a 2014 skončila štvrtá, keď v zápase o bronz prehrala s .

Výsledky 
Majstrovstvá sveta FIFA

Majstrovstvá Ázie

Ázijské halové hry

Majstrovstvá ASEAN

Hry Juhovýchodnej Ázie

Referencie

Pozri aj 
 Indonézske národné futbalové mužstvo
 Indonézske národné futsalové družstvo žien

Externé odkazy 
 Oficiálna stránka Persatuan Sepak Bola Seluruh Indonesia (po indonézsky)
 Indonézsky futsalový portál (po indonézsky)
 Zápasy družstva na futsalplanet.com 

Národné futsalové družstvá
Futsal
Národné
Vietnamské národné futsalové družstvo mužov

Vietnamské národné futsalové družstvo mužov je národné družstvo mužov, ktoré reprezentuje Vietnam v medzinárodných futsalových súťažiach a priateľských zápasoch. Funguje pod záštitou Vietnam Football Federation (VFF). Prvý medzinárodný zápas absolvovalo v roku 1997. Jeho najväčším úspechom sú 2 strieborné medaily z majstrovstiev Juhovýchodnej Ázie a 1 striebro z Hier Juhovýchodnej Ázie. Vo februári 2018 mu patrilo vo svetovom futsalovom rebríčku 45. miesto.

Vrcholné podujatia 
Vietnamské družstvo sa 3-krát pokúšalo kvalifikovať na majstrovstvách sveta FIFA. Podarilo sa mu to až v roku 2016, keď sa na základe 4. miesta z kontinentálneho šampionátu kvalifikovalo na najvyššie futsalové podujatie. Na turnaji konanom v Kolumbii sa dostalo do osemfinále, kde vysoko prehralo s .

Majstrovstiev Ázie sa zúčastnilo, resp. kvalifikovalo sa na ne 5-krát, prvýkrát v roku 2005, keď turnaj hostil práve Vietnam. Vo svojej základnej skupine skončilo posledné, keď remizovalo iba s . V 2. fáze turnaja skončilo v skupine J za  a nepostúpilo do bojov o 9.12. miesto. Na ďalší šampionát muselo bojovať v kvalifikácii, cez ktorú neprešlo, rovnako ako aj v roku 2008. Druhýkrát sa dostalo na ázijský šampionát v roku 2010, keď v kvalifikačnej zóne Juhovýchodnej Ázie skončilo na 3. mieste. Hneď v prvom zápase finálového turnaja zdolalo prekvapujúco , no ďalšie 2 zápasy prehralo a zo základnej skupiny ďalej nepostúpilo. Z kvalifikácie v roku 2012 nepostúpilo na ázijský šampionát, keď v boji o 3. miesto, zaručujúcom postup, nestačilo na Austráliu. O 2 roky neskôr organizoval šampionát práve Vietnam a domáce družstvo na nich dosiahlo postupom do štvrťfinále najlepší výsledok. Vo štvrťfinálovom zápase vysoko prehralo s .

Družstvo sa v 4-krát predstavilo aj na Ázijských halových hrách, kde väčšinou skončilo už v základnej skupine. Na turnaji v roku 2017 pvýkrát postúpilo do štvrťfinále, v ktorom prehralo s . Okrem toho sa 4-krát zúčastnilo futsalového turnaja Hier Juhovýchodnej Ázie, kde v rokoch 2011 a 2013 získalo strieborné medaily. V obidvoch prípadoch podľahlo vo finále .

Na regionálnych majstrovstvách Juhovýchodnej Ázie získalo vietnamské družstvo takisto úspechy. V rokoch 2009 vo Vietname a 2012 v Thajsku získalo striebro. Na turnaji v roku 2012 prehralo iba jediný duel, vo finále s .

Výsledky 
Majstrovstvá sveta FIFA

Majstrovstvá Ázie

Ázijské halové hry

Majstrovstvá ASEAN

Hry Juhovýchodnej Ázie

Referencie

Pozri aj 
 Vietnamské národné futbalové mužstvo
 Vietnamské národné futsalové družstvo žien

Externé odkazy 
 Oficiálna stránka Vietnam Football Federation (po vietnamsky)/

Zdroje 
 Zápasy družstva na futsalplanet.com 
 Vietnamské družstvo na MS 2016 na stránke FIFA 

Národné futsalové družstvá
Futsal
Národné
Uzbecké národné futsalové družstvo mužov

Uzbecké národné futsalové družstvo mužov je národné družstvo mužov, ktoré reprezentuje Uzbekistan v medzinárodných futsalových súťažiach a priateľských zápasoch. Funguje pod záštitou Uzbekiston Futbol Federacijasi (UFF). Prvý zápas absolvovalo v roku 1999. Jeho najväčším úspechom sú 4 strieborné medaily z majstrovstiev Ázie a strieborná medaila z Azijských halových hier. Vo februári 2018 mu patrilo vo svetovom futsalovom rebríčku 28. miesto.

Vrcholné podujatia 
Uzbecké družstvo sa 5-krát pokúšalo kvalifikovať na Majstrovstvách sveta FIFA, ale podarilo sa mu to až v roku 2016, keď na kontinentálnom šampionáte obsadilo 2. miesto. Na samotných majstrovstvách sveta získalo v skupine iba bod po remíze s domácou , obsadilo posledné miesto v základnej skupine a do play-off nepostúpilo.
 
Majstrovstiev Ázie sa zúčastnilo 15-krát, prvýkrát už v roku 1999. Prvý úspech na nich dosiahlo v roku 2001 v Iráne, kde postúpilo až do finále. V ňom podľahlo favorizovanému domácemu tímu vysoko . Ďalšiu medailu pridalo o 4 roky neskôr, keď sa dostalo do semifinále turnaja. V ňom podľahlo , a keďže sa zápas o 3. miesto nehral, spolu s  získalo bronz. V roku 2006 Uzbekistan hostil ázijský šampionát a postupom do finále uzbecké družstvo vyrovnalo svoj najväčší úspech z roku 2001. Vo finále ho výsledkom  zdolalo tentoraz . V roku 2007 v Japonsku získalo druhý bronz. V boji o 3. miesto zvíťazilo nad Kirgizskom. Ďalší úspech dosiahlo v roku 2010, keď v semifinále zdolalo . Vo finále potom podľahlo Iránu. Šampionát v roku 2012 sa konal Spojených arabských emirátoch a Uzbekistan v ňom skončil už vo štvrťfinále, kde ho zdolalo opäť družstvo Iránu. Turnaj v roku 2016 hostil Uzbekistan a domáce družstvo dokázalo postúpiť až do finále, kde prehralo s Iránom.

Družstvo sa predstavilo na všetkých turnajoch Ázijských halových hier, na ktorých získalo 4 medaily.

Výsledky 
Majstrovstvá sveta FIFA

Majstrovstvá Ázie

Ázijské halové hry

Referencie

Pozri aj 
 Uzbecké národné futbalové mužstvo
 Uzbecké národné futsalové družstvo žien

Externé odkazy 
 Oficiálna stránka Uzbekiston Futbol Federacijasi (po uzbecky)/
 Uzbecká futsalová asociácia //(po uzbecky)

Zdroje 
 Zápasy družstva na futsalplanet.com 
 Uzbecké družstvo na MS 2016 na stránke FIFA 

Národné futsalové družstvá
Futsal
Národné
Lucia Hablovičová

Lucia Hablovičová (* 16. február 1979, Bratislava, Česko-Slovensko) je slovenská modelka, moderátorka a bývalá riaditeľka Miss Slovensko.

Životopis 
Narodila sa v Bratislave. Jej matka je zdravotná sestra a má brata Michala. Vyštudovala pedagogickú školu, od strednej školy sa však venuje modelingu.

Kariéru modelky zahájila ako 16-ročná. O 5 rokov neskôr sa zúčastnila súťaže Miss Slovensko. V roku 2005 sa stala riaditeľkou tejto súťaže a túto pozíciu zastávala až do roku 2010. Pracovala tiež ako dramaturg v TV Markíza, kde do roku 2005 moderovala program Smotánka.

V minulosti žila so spevákom Ivanom Táslerom. Do roku 2010 bol jej partnerom moderátor Rastislav Žitný. 

24. februára 2013 sa jej narodil syn Theo.

Iné projekty

Externé odkazy 
 Lucia Hablovičová - soubiznis.sk
 Lucia Hablovičová trávi väčšinu času so svojim synom Theom

Zdroj 
 

Slovenské modelky
Slovenskí televízni moderátori
Osobnosti z Bratislavy
Kirgizské národné futsalové družstvo mužov

Kirgizské národné futsalové družstvo mužov je národné družstvo mužov, ktoré reprezentuje Kirgizsko v medzinárodných futsalových súťažiach a priateľských zápasoch. Funguje pod záštitou Federacija Futbola Kyrgyzskoj Respubliki (FFKR). Prvý medzištátny zápas absolvovalo v roku 1999, na majstrovstvách Ázie. Jeho najväčším úspechom je zisk bronzovej medaily z majstrovstiev Ázie v roku 2005. V marci 2018 mu patrilo vo svetovom futsalovom rebríčku 42. miesto.

Vrcholné podujatia 
Kirgizské družstvo sa 4-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.

Majstrovstiev Ázie sa zúčastnilo 15-krát, prvýkrát už v roku 1999. Prvýkrát postúpilo zo základnej skupiny do vyraďovacích bojov na šampionáte v roku 2002. Veľký úspech dosiahlo v roku 2005 vo Vietname, kde sa prebojovalo zo základnej cez štvrťfinálovú skupinu až do semifinále turnaja. V ňom tesne prehralo s  , a keďže sa zápas o 3. miesto nehral, spolu s  získalo bronz. Na ďalších dvoch šampionátoch sa opäť prebojovalo do semifinále. Po semifinálových prehrách nestačilo potom aj v súbojoch o 3. miesto. V roku 2006 podľahlo  a v 2007 zase . V ďalších turnajoch sa dostalo už len do štvrťfinálových bojov. V rokoch 2014 a 2018 vo Vietname, resp. na Taiwane nepostúpilo ani do štvrťfinále.

Družstvo sa predstavilo v rokoch 2005, 2007 a 2017 na Ázijských halových hrách, na ktorých skončilo najlepšie vo štvrťfinále.

Výsledky 
Majstrovstvá sveta FIFA

Majstrovstvá Ázie

Ázijské halové hry

Referencie

Pozri aj 
 Kirgizské národné futbalové mužstvo

Externé odkazy 
 Oficiálna stránka Federacija Futbola Kyrgyzskoj Respubliki

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Tadžické národné futsalové družstvo mužov

Tadžické národné futsalové družstvo mužov je národné družstvo mužov, ktoré reprezentuje Tadžikistan v medzinárodných futsalových súťažiach a priateľských zápasoch. Funguje pod záštitou Federacija Futbola Tadžikistana (FFT). Prvý medzištátny zápas absolvovalo v roku 1996, v kvalifikácii na majstrovstvá sveta. Jeho najlepším výsledkom je štvrťfinálová účasť na majstrovstvách Ázie v roku 2007 a tiež štvrťfinálová účasť na Halových ázijských hrách v rovnakom roku. V marci 2018 mu patrilo vo svetovom futsalovom rebríčku 65. miesto.

Vrcholné podujatia 
Tadžické družstvo sa 4-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.

Majstrovstiev Ázie sa zúčastnilo 10-krát, prvýkrát v roku 2001 v Iráne. V roku 2005 vyhralo svoju základnú skupinu a postúpilo do štvrťfinálovej skupiny. V nej prehralo všetky 3 duely a do semifinále sa neprebojovalo. Najlepšie umiestnenie vyrovnalo v roku 2007 v Japonsku, keď sa dostalo do štvrťfinále. V ňom nestačilo na  a prehralo . Na ďalších šampionátoch skončilo vždy v základnej skupine. V roku 2014 vo Vietname prehralo dokonca všetky 3 zápasy a zo základnej skupiny nepostúpilo.

Družstvo sa predstavilo v rokoch 2007 a 2009 aj na Ázijských halových hrách, na ktorých sa v roku 2007 dostalo do štvrťfinále. V ňom prehralo s  vysoko .

Výsledky 
Majstrovstvá sveta FIFA

Ázijská kvalifikácia na majstrovstvá sveta

Majstrovstvá Ázie

Ázijské halové hry

Referencie

Pozri aj 
 Tadžické národné futbalové mužstvo

Externé odkazy 
 Oficiálna stránka Federacija Futbola Tadžikistana

Zdroj 
 Zápasy družstva na futsalplanet.com 

Národné futsalové družstvá
Futsal
Národné
13. mechanizovaný prápor

13. mechanizovaný prápor 1. mechanizovanej brigády je mechanizovaný útvar veľkosti práporu Pozemných síl Slovenskej republiky. Sídli v Leviciach. Veliteľom je od 1. septembra 2021 major Marián Golis. Prápor je zložený z 1. mechanizovanej roty, 2. mechanizovanej roty, 3. mechanizovanej roty, roty bojového zabezpečenia, roty bojovej podpory a práporného obväziska.

Levický prápor pochádza z dvoch tradícií. Jedna z vetiev siaha k bývalému, rakúsko-uhorskému, 67. pešiemu pluku z Prešova, založeným v roku 1860. Druhá vetva siaha k 12. streleckému pluku česko-slovenských légií v Rusku, ktorý bol založený 15. júla 1918 v Tomsku a po vojne obnovený v Leviciach ako 12. peší pluk, postupne reorganizovaný a názov bol zmenený na 8. strelecký pluk. V máji 1958 bol premenovaný na 64. motostrelecký pluk a prevzal bojovú zástavu 64. streleckého pluku, pokračovateľa prešovskej vetvy. V roku 1966 bol zmenený z motostreleckého na tankový a od roku 1969 bol súčasťou 13. tankovej divízie v Topoľčanoch. K 30. septembru 1995 bol pluk premenovaný na 12. tankovú brigádu, k 1. októbru 2000 bola reorganizovaná na 2. mechanizovanú. K 1. januáru 2004 vznikol mechanizovaný prápor a od 1. októbra 2006 je 13. mechanizovaný prápor v podriadenosti topoľčianskej 1. mechanizovanej brigády.

13. mechanizovaný prápor používa viacero druhov vojenskej techniky, medzi nimi BMP-2, BVP-1, mínomety a iné.

Velitelia 
 od júna 2012 do 17. marca 2014  podplukovník Ing. Peter Bagačka.
 od 17. marca 2014 podplukovník Dušan Michalek
 od 1. júla 2016 do 1. augusta 2017 podplukovník Nikola Vicena
 od 1. augusta 2017 podplukovník Richard Király
 od 1. septembra 2021 major Marián Golis

Referencie

Externé odkazy 
 13. mechanizovaný prápor

1. mechanizovaná brigáda
Slovenské vojenské jednotky
Prápory
Turkménske národné futsalové družstvo mužov

Turkménske národné futsalové družstvo mužov je národné družstvo mužov, ktoré reprezentuje Turkménsko v medzinárodných futsalových súťažiach a priateľských zápasoch. Funguje pod záštitou Turkmenistanyn Futbol Federasiyasy (TFF). Prvý medzinárodný zápas absolvovalo v roku 2005. Jeho najväčším úspechom 4. miesto na Halových ázijských hrách v roku 2009. V marci 2018 mu patrilo vo svetovom futsalovom rebríčku 79. miesto.

Vrcholné podujatia 
Turkménske družstvo sa 3-krát pokúšalo kvalifikovať na majstrovstvách sveta FIFA, ale ani raz sa mu to nepodarilo.

Majstrovstiev Ázie sa zúčastnilo, resp. sa kvalifikovalo na ne 6-krát, prvýkrát v roku 2005 vo Vietname. Práve na nich vyhralo polovicu zo svojich zápasov na turnaji, v základnej skupine skončilo za  a  a nepostúpilo do štvrťfinálovej skupiny. Na ďalších turnajoch skončilo vždy už v základnej skupine. V tom poslednom v roku 2012 v Spojených arabských emirátoch prehralo všetky 3 zápasy, postupne s , Thajskom a . Na ďalšie turnaje sa už nedokázalo kvalifikovať.

Družstvo sa 3-krát predstavilo aj na Ázijských halových hrách, na ktorých dosiahlo svoj najväčší úspech, keď na turnaji v roku 2009 postúpilo do semifinále. Zo základnej skupiny postúpilo do štvrťfinále, kde zdolalo  až po predĺžení. V semifinále potom nestačilo na  a v boji o bronz ani na  a skončilo na 4. mieste. O 4 roky neskôr skončilo na hrách v základnej skupine a v roku 2017, kedy hry samo hostilo, do štvrťfinále, v ktorom prehralo s .

Výsledky 
Majstrovstvá sveta FIFA

Majstrovstvá Ázie

Ázijské halové hry

Referencie

Pozri aj 
 Turkménske národné futbalové mužstvo

Externé odkazy 
 Oficiálna stránka Turkmenistanyn Futbol Federasiyasy /(po tadžicky)

Zdroje 
 Zápasy družstva na stránke data2.7m.cn 
 Zápasy družstva na futsalplanet.com 

Národné futsalové družstvá
Futsal
Národné
Servette FC

Servette FC je švajčiarsky futbalový klub sídliaci v meste Ženeva. Klub bol založený v roku 1890 a momentálne (zima 2012) hráva najvyššiu Švajčiarsku superligu. Je jediný švajčiarsky klub, ktorý nikdy nezostúpil do nižšej ligy z dôvodu športového neúspechu. Zostúpil jedine z dôvodu bankrotu a v sezóne 2004/05 bol preradený do tretej divízie; následne ju vyhral a postúpil do druhej najvyššej švajčiarskej ligy Swiss Challenge League. Do Švajčiarskej superligy sa vrátil v sezóne 2011, keď v baráži zdolal klub AC Bellinzona.

Svoje domáce zápasy hráva na štadióne Stade de Genève, ktorý má kapacitu 30 084 miest. Štadión je 3. najväčším vo Švajčiarsku a v minulosti sa na ňom odohrali 3 zápasy základných skupín ME vo futbale 2008. Klub vyhral 17x švajčiarsku ligu.

Úspechy 
Najvyššia švajčiarska liga/National League A: 17
1906/1907, 1917/1918, 1921/1922, 1924/1925, 1925/1926, 1929/1930, 1932/1933, 1933/1934, 1939/1940, 1945/1946, 1949/1950, 1960/1961, 1961/1962, 1978/1979, 1984/1985, 1993/1994 , 1998/1999

Švajčiarsky pohár: 7
1928, 1949, 1971, 1978, 1979, 1984, 2001

Coppa delle Alpi: 4
1973, 1975, 1976, 1979

Švajčiarsky ligový pohár: 3
1977, 1979, 1980

Torneo Internazionale Stampa Sportiva: 1
1908

Servette v európskych súťažiach

Bývalí známi hráči 
 Sonny Anderson
 Martin Petrov
 Jean Beausejour
 Christian Karembeu
 Oliver Neuville
 Karl-Heinz Rummenigge
 Viorel Moldovan
 Philippe Senderos
 Alexander Frei
 Kubilay Turkyilmaz

Iné projekty

Externý zdroj 
 Oficiálna stránka klubu

Zdroj 
 
 

 
Šport v Ženeve
Švajčiarske futbalové kluby
Futbalové kluby založené v 1890
Iránske národné futsalové družstvo žien

Iránske národné futsalové družstvo žien je národné družstvo žien, ktoré reprezentuje Irán v medzinárodných futsalových súťažiach a priateľských zápasoch. Funguje pod záštitou Football Federation Islamic Republic of Iran (IRN). Prvý medzinárodný zápas absolvovalo v roku 2000. Jeho najväčším úspechom sú 2 tituly majstra Ázie z roku 2015, zisk striebornej medaily na Ázijských halových hrách a zisk dvoch titulov majstra Juhozápadnej Ázie, ku ktorým pridalo aj dve víťazstvá na Islamských hrách žien.

Vrcholné podujatia 
Iránske družstvo sa predstavilo 3-krát na Ázijských halových hrách. V roku 2009 skončilo na 4. mieste, keď vyhralo svoju základnú skupinu, ale v semifinále nestačilo na Jordánsko a v boji o bronz ani na Thajsko. O 4 roky neskôr v juhokórejskom Inčchone vybojovalo svoj najlepší výsledok. Vyhralo svoju základnú skupinu a postúpilo do semifinále, v ktorom zdolalo . Vo finále až po predĺžení podľahlo favorizovanému , držiteľovi predchádzajúcich dvoch titulov na ázijských halových hrách. V roku 2015 sa stalo mastrom Ázie, keď vo finále majstrovstiev vyhralo nad Japonskom. O 3 roky neskôr tento úspech zopakovalo, keď vo finále opäť vyhralo nad Japonskom.

Družstvo vyhralo obe podujatia majstrovstiev Západnej Ázie, na ktorých ani raz neprehralo. Rovnako 2 víťazstvá zaznamenalo aj na futsalovom turnaji Islamských hier žien, ktoré obe organizovalo. 

V rokoch 2012, 2013 a 2015 sa predstavilo na Svetovom turnaji žien, na ktorých skončilo zakaždým už v základnej skupine.

Výsledky 
Ázijské halové hry

Majstrovstvá Ázie

Majstrovstvá WAFF

Islamské hry žien
  2001:  víťaz
  2005:  víťaz

Svetový turnaj žien

Referencie

Pozri aj 
 Iránske národné futsalové družstvo mužov

Externé odkazy 
 Oficiálna stránka Football Federation Islamic Republic of Iran (po perzsky)
 Futsal v Iráne 
 Ženský futsal v Iráne (po perzsky)

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Thajské národné futsalové družstvo žien

Thajské národné futsalové družstvo žien je národné družstvo žien, ktoré reprezentuje Thajsko v medzinárodných futsalových súťažiach a priateľských zápasoch. Funguje pod záštitou Football Association of Thailand (FAT). Prvý medzinárodný zápas absolvovalo v roku 2005. Jeho najväčším úspechom je titul na Ázijských halových hrách či štyri víťazstvá na Hrách Juhovýchodnej Ázie.

Vrcholné podujatia 
Thajské družstvo sa predstavilo na všetkých turnajoch Ázijských halových hier. Na turnajoch v rokoch 2005 a 2007 získalo striebro. V roku 2005 vo finále nestačilo na Uzbekistan, o 2 roky neskôr zasa na Japonsko. V roku 2009 k nim pridalo bronz, keď v súboji o 3. miesto porazilo Irán. O 4 roky neskôr získalo opäť bronz, keď v zápase o 3. miesto zdolalo . Najväčší úspech dosiahlo v roku 2017 na turnaji v Turkménsku, keď po finálovej výhre nad  získalo zlaté medaily. Na turnajoch Majstrovstiev Ázie získalo dvakrát bronzové medaily.

Družstvo vyhralo všetky 4 futsalové turnaje na Hrách Juhovýchodnej Ázie, na ktorých vo finále zdolalo zakaždým družstvo .  

V roku 2010 sa predstavilo na Svetovom turnaji žien v Španielsku, na ktorom nepostúpilo zo základnej skupiny a skončilo na konečnom 7. mieste. Na ďalších turnajoch Svetového turnaja sa už nezúčastnilo.

Výsledky 
Ázijské halové hry

Majstrovstvá Ázie

Hry Juhovýchodnej Ázie

Svetový turnaj žien

Referencie

Pozri aj 
 Thajské národné futsalové družstvo mužov

Externé odkazy 
 Oficiálna stránka Football Association of Thailand (po thajsky)/
 Futsal v Thajsku (po thajsky)

Zdroje 
 Zápasy družstva na futsalplanet.com 

Národné futsalové družstvá
Futsal
Národné
Childrenit

Childrenit je minerál kryštalizujúci v rombickej sústave, chemicky zásaditý fosforečnan hliníka a železa s prímesami mangánu, ak prevažuje železo minerál sa nazýva childrenit, ak mangán, tak eosforit. Tvorí pyramidálne, krátkoprizmatické, alebo platničkovité kryštály. Niekedy sa nachádza v podobe lúčovitých, hroznovitých más, kôr s vláknitou textúrou alebo celistvých agregátov. Prizmatické plochy bývajú ryhované.

Ako samostatný minerálny druh bol prvýkrát opísaný v roku 1823 a pomenovanie dostal podľa anglického mineralóga, chemika a zoológa Johna Georga Childrena, správcu zbierok v British Museum of Natural History.

Nachádza sa v USA, Anglicku, Nemecku (Sasko) a v Brazílii.

Externé odkazy 
 www.mindat.org - stránka o childrenite v mineralogickej databáze

Rombické minerály
Bodová grupa mm2
Fosfáty, arzenáty a vanadáty
Minerály železa
Minerály mangánu
Minerály hliníka
Minerály fosforu
Minerály kyslíka
Minerály vodíka
Brazílske národné futsalové družstvo žien

Brazílske národné futsalové družstvo žien je národné družstvo žien, ktoré reprezentuje Brazíliu v medzinárodných futsalových súťažiach a priateľských zápasoch. Funguje pod záštitou Confederação Brasileira de Futebol de Salão (CBFS). Prvý medzinárodný zápas absolvovalo v roku 2000. Jeho najväčším úspechom je zisk piatich zlatých medailí na juhoamerických majstrovstvách a tiež 6 víťazstiev na neoficiálnych majstrovstvách sveta žien.

Vrcholné podujatia 
Brazílske družstvo sa predstavilo na 5 turnajoch juhoamerických majstrovstiev, a vo všetkých aj s prehľadom zvíťazilo bez jedinej prehry. Na tom poslednom v Uruguaji v roku 2017 vyhralo vo finále nad Argentínou .

Družstvo sa predstavilo na všetkých turnajoch Svetového turnaja žien, na ktorých zakaždým zvíťazilo.

Výsledky 
Majstrovstvá Južnej Ameriky

Svetový turnaj žien

Juhoamerické hry 
 nezúčastnilo sa

Referencie

Pozri aj 
 Brazílske národné futsalové družstvo mužov
 Brazílske národné ženské futbalové družstvo

Externé odkazy 
 Oficiálna stránka Confederação Brasileira de Futebol de Salão 
 Brazílsky futsalový portál 
 Futsal v Brazílii

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Jokosuka

Jokosuka () je mesto v japonskom regióne Kantó. Nachádza sa v prefektúre Kanagawa na polostrove Miura západne od Tokijského zálivu.

Rozloha mesta je 100,7 km² a žije tu okolo 413 tisíc obyvateľov (december 2012).

V meste sa nachádza základňa Vojenského námorníctva Spojených štátov i námorné sily sebaobrany Japonska.

Podnebie 
Priemerná teplota sa pohybuje okolo 16,4°C, maximálna 34,5°C a minimálna -1,1°C.

Priemysel 
Jokosuka je známa automobilovým priemyslom. Taktiež sa tu nachádza Jokosuka Priemyselný Park (Yokosuka Research Park, v skr. YRP) – priemyselný park zameraný na mobilný informačný a komunikačný výskum.

Referencie

Iné projekty

Externé odkazy 
 Oficiálna stránka mesta
 Yokosuka Oficiálna stránka základne Vojenského námorníctva Spojených štátov

Mestá v Japonsku